CELEX: 32017D1395
Language: sk
Date: 2017-07-26 00:00:00
Title: Rozhodnutie Komisie (EÚ, Euratom) 2017/1395 26. júla 2017, ktorým sa vymenúvajú dvaja členovia výboru nezávislých významných osobností v súlade s článkom 11 nariadenia Európskeho parlamentu a Rady (EÚ, Euratom) č. 1141/2014 o štatúte a financovaní európskych politických strán a európskych politických nadácií

28.7.2017   
            
            
               SK
            
            
               Úradný vestník Európskej únie
            
            
               L 197/6
            
         ROZHODNUTIE KOMISIE (EÚ, Euratom) 2017/1395
   26. júla 2017,
   ktorým sa vymenúvajú dvaja členovia výboru nezávislých významných osobností v súlade s článkom 11 nariadenia Európskeho parlamentu a Rady (EÚ, Euratom) č. 1141/2014 o štatúte a financovaní európskych politických strán a európskych politických nadácií
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 224,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na nariadenie Európskeho parlamentu a Rady (EÚ, Euratom) č. 1141/2014 z 22. októbra 2014 o štatúte a financovaní európskych politických strán a európskych politických nadácií (1), a najmä na jeho článok 11 ods. 1,
   keďže:
   
               (1)
            
            
               Nariadením (EÚ, Euratom) č. 1141/2014 sa ako podmienka registrácie stanovuje, že oba druhy subjektov musia vo svojich programoch aj činnostiach dodržiavať hodnoty, na akých je založená Únia, ako sú uvedené v článku 2 Zmluvy o Európskej únii, najmä úctu k ľudskej dôstojnosti, slobodu, demokraciu, rovnosť, právny štát a rešpektovanie ľudských práv vrátane práv osôb patriacich k menšinám.
            
         
               (2)
            
            
               Ak vzniknú pochybnosti o tom, či politická strana alebo nadácia dodržiava túto požiadavku v praxi, Európsky parlament, Rada alebo Komisia môžu predložiť Úradu pre európske politické strany a európske politické nadácie žiadosť o overenie situácie.
            
         
               (3)
            
            
               Pred prijatím rozhodnutia o zrušení registrácie politickej strany alebo nadácie sa úrad obráti na výbor nezávislých významných osobností, ktorý predloží svoje stanovisko do dvoch mesiacov.
            
         
               (4)
            
            
               Výbor nezávislých významných osobností bol ustanovený na základe článku 11 ods. 1 nariadenia (EÚ, EURATOM) č. 1141/2014.
            
         
               (5)
            
            
               V článku 11 ods. 1 nariadenia (EÚ, EURATOM) č. 1141/2014 sa stanovuje, že výbor pozostáva zo šiestich členov, pričom dvoch členov vymenuje Európsky parlament, dvoch Rada a dvoch Komisia,
            
         PRIJALA TOTO ROZHODNUTIE:
   Článok 1
   1.   Týmto sa za členov výboru nezávislých významných osobností na trvanie funkčného obdobia výboru vymenúvajú:
   
               —
            
            
               pani Meglena KUNEVA,
            
         
               —
            
            
               pán António VITORINO.
            
         2.   Vymenovanie je podmienené tým, že každý vymenovaný člen podpíše vyhlásenie o nezávislosti a neprítomnosti konfliktu záujmov, ktoré je priložené k tomuto rozhodnutiu.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Bruseli 26. júla 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 317, 4.11.2014, s. 1.
   
      PRÍLOHA
      
         VYHLÁSENIE O NEZÁVISLOSTI A NEPRÍTOMNOSTI KONFLIKTU ZÁUJMOV
      
      Ja, dolupodpísaný(-á) …, vyhlasujem, že beriem na vedomie článok 11 ods. 1 nariadenia Európskeho parlamentu a Rady (EÚ, Euratom) č. 1141/2014 o štatúte a financovaní európskych politických strán a európskych politických nadácií a budem vykonávať svoje povinnosti člena výboru nezávislých významných osobností úplne nezávisle a budem v plnej miere dodržiavať pravidlá stanovené v uvedenom nariadení. Nebudem požadovať ani prijímať pokyny od žiadnej inštitúcie ani vlády, ani od žiadneho iného orgánu, úradu či agentúry. Zdržím sa akéhokoľvek konania, ktoré je nezlučiteľné s povahou mojich povinností. Vyhlasujem, že podľa môjho najlepšieho vedomia nemám konflikt záujmov. Konflikt záujmov vzniká, ak je spochybnené nestranné a objektívne vykonávanie mojich povinností člena výboru nezávislých významných osobností z dôvodov, ktoré sa týkajú rodiny, osobného života, politickej, štátnej, filozofickej alebo náboženskej príslušnosti, ekonomických, či akýchkoľvek iných spoločných záujmov s potenciálnym príjemcom. Osobitne tiež vyhlasujem, že nie som poslancom/poslankyňou Európskeho parlamentu, členom/členkou Rady ani Komisie. Nevykonávam žiadny volebný mandát. Nie som úradníkom alebo iným zamestnancom Európskej únie. Nie som a ani som nikdy nebol(-a) zamestnancom žiadnej európskej politickej strany ani európskej politickej nadácie.
      V … dňa …
      [DÁTUM + PODPIS vymenovaného člena výboru nezávislých významných osobností]